Kvinne truffet av Bybanen ved gangfelt

Kvinnen i 50-årene ble sendt til sykehus. Der ble det konstatert lettere skader.

Publisert Publisert 2. mars 2016

PÅKJØRT: En kvinne skal ha falt og truffet Bybanen bak Bystasjonen onsdag. Politiet tror skadene hun fikk oppsto da hun falt bakover igjen og slo hodet i bakken. Foto: Stian Ølnes

Denne artikkelen er over fire år gammel

Onsdag formiddag fikk politiet melding om at en person var truffet av Bybanen mellom Bystasjonen og Statens hus.

Søsteren omkom i bybaneulykke:

Les også - Slike ulykker må ikke skje igjen

— En kvinne er påkjørt. Hun er sendt til akuttmottaket på Haukeland i ambulanse, sa politiets operasjonsleder Terje Magnussen.

- Falt bakover

Innsatsleder Ole Bjørn Sveen sa på stedet at en kvinne midt i 50-årene var involvert.

— Hun sto ved gangfeltet og ventet på grønn mann. Bybanen kom sørfra, og bybaneføreren fikk for så vidt øyekontakt med henne. Så har hun falt fremover og truffet bybanen. Etter det falt hun bakover igjen og slo hodet i bakken. Vi tolker det som om at hun fikk skadene i fallet bakover, sa Sveen.

Kvinnen blødde en del og skal ha fått kuttskader i ansiktet.

— Hun var hele tiden bevisst og snakket for seg selv.

Bybaneføreren ble rutinemessig tatt ut av jobb, opplyste Sveen.

Klokken 13 oppga Helse Bergen på sin nettside at en 56 år gammel kvinne ble lettere skadet i ulykken.

Bybanen sto

— Jeg er på stedet nå. Det er en tilsynelatende voksen dame som er påkjørt, og hun er kjørt vekk med ambulanse, sa Jan-Ove Halsøy, beredskapsvakt i Keolis. Selskapet er operatør for Bybanen.

Ifølge Halsøy sto bybanevognen i gangfeltetved Statens hus.

Like etter ulykken sa han dette om de trafikale konsekvensene:

— Vi får ikke flyttet vognen før strømmen er koblet på igjen. Og så må politiet få gjøre seg ferdige på stedet. Så snart det er mulig vil vi flytte vognen og komme i gang med normal trafikk igjen. Den aktuelle vognene blir tatt ut av trafikk.

Klokken 12.28 kjørte den involverte bybanevognen videre mot sentrum, og trafikken ble gjenopptatt.

Publisert Publisert: 2. mars 2016 12:05 Oppdatert: 2. mars 2016 14:27